**Dragi učenici!**

**Danas imamo dva sata.**

**Za prvi je sat predviđen kviz kojemu ćete moći pristupiti u 10 sati. Kviz će biti otvoren cijeli dan. Prvih pet učenika koji riješe i pošalju riješeni kviz bit će nagrađeni peticom ako su ga riješili bez greške ili s najviše tri pogreške (kviz ima 40 pitanja). Kad pošaljete kviz, moći ćete vidjeti točne odgovore, odnosno gdje ste griješili. Provjera nije za ocjenu, ali ju svi morate riješiti.**

**Na drugom ćete satu pogledati jednu videolekciju. Neka vas ne zbuni što je namijenjena 5. razredu (zbog promjena u kurikulu).**

**Tema je: Koji su nam likovi iz romana uzor?**

**Pogledajte videolekciju na poveznici (ne trebate ništa bilježiti, samo slušajte i gledajte).**

[**https://youtu.be/ysItnleBsPw**](https://youtu.be/ysItnleBsPw)

**Nakon gledanja videolekcije u kanalu *Hrvatski jezik* napišite umjesto lajka odgovor koji bi vama književni lik mogao biti uzor i objasnite zbog čega.**

**Slijede i točni odgovori završnoga ispita znanja iz jezika koji ste rješavali za vježbu pa provjerite točnost odgovora.**

**Na kraju dokumenta imate i rješenja lektire i bodovanje. Moći ćete usporediti sa svojim odgovorima i vidjeti zašto ste u nekim zadatcima izgubili bodove. Kao rješenja dajem vam primjer lektirne provjere koju je riješila Barbara. Ovako javno ju pohvaljujem jer je riješila najpotpunije i najcjelovitije.**

**TOČNI ODGOVORI**

**ZAVRŠNI ISPIT**

**1.**

|  |  |  |
| --- | --- | --- |
| SUBJEKT | GLAGOLSKI PREDIKAT | IMENSKI PREDIKAT |
| glas | se javi | – |
| riječi | – | su bile nerazumljive. |
| (neizrečeni) | je nastavio | – |
| Iteo i Parana | – | bijahu zagrljeni |

**2.** c) rečenica bez predikata.

**3. Napiši naziv vrste riječi ispod svake riječi u rečenici.**

|  |  |  |  |  |  |  |
| --- | --- | --- | --- | --- | --- | --- |
| Trećeg | dana | naš | Iteo | je odlučio | krenuti | na |
| (redni) broj  | imenica | zamjenica(posvojna) | imenica | glagol | glagol | prijedlog |
| put, | no | hoće | li | biti | spreman? |
| imenica | veznik | glagol | čestica | glagol | pridjev |

**4.**

|  |  |  |  |  |
| --- | --- | --- | --- | --- |
| OSOBNE ZAMJENICE | POSVOJNE ZAMJENICE | POVRATNA ZAMJENICA | POVRATNO--POSVOJNA ZAMJENICA | POKAZNE ZAMJENICE |
| njega | njegove | sebe | svoju | te |
| mu | njihova |  | one |

**5.**

U blizini **svoga** ( G ) jedrenjaka Iteo opazi kako na **valovima** ( L ) pluta kornjača. Na vrhu oklopa je imala **crvenu** ( A ) pločicu. **Kornjaču** ( A ) s **takvim** ( I ) oklopom nikada ranije nije vidio. Kako

**ju** ( A ) opazi, sijevne **mu** ( D ) u **sjećanju** ( L ):

„**To** ( N )je Hina!”

Brzo izvuče udice pa se nasmiješi i glasno reče: „Dobro jutro, **ljepotice** ( V )!”

**6.**

|  |  |
| --- | --- |
| GLAGOL | VRSTA GLAGOLA  PREMA PREDMETU RADNJE |
| objavio se | povratni |
| otkrio | prijelazni |
| poletjela su | neprijelazni |

**7.**

|  |  |  |
| --- | --- | --- |
| INFINITIV | GLAGOLSKI VID | VIDSKI PAR |
| zamijeniti | svršeni | zamjenjivati |
| odmarati se | nesvršeni | odmoriti se |
| odvezati | svršeni | vezati, odvezivati |
| zaploviti | svršeni | ploviti |

**8.**

|  |  |
| --- | --- |
| GLAGOL  | GLAGOLSKI OBLIK |
| ne osjećaše | imperfekt |
| bijaše šutjela | pluskvamperfekt |
| je rekla | perfekt |
| slijedi | imperativ |
| nesta | aorist |
| bi morao | kondicional prvi |
| krenuti | infinitiv |
| dostigne | prezent |
| bude oklijevao | futur drugi |
| neće dostići | futur prvi |

**9.** Kad budemo stigli do cilja, tamo će nas čekati Parana.

**10.**

Teško je reći koliko je uhvaćenih riba Iteo izvukao onoga jutra prije no što je ugledao kornjaču kakvu prije nikada nije vidio. Dječak je bio silno iznenađen njezinom pojavom. Pitao se bi li joj ikako mogao pomoći. Najradije bi zapjevao od sreće, ali nije znao hoće li se ona prestrašiti i pobjeći. Gledao je kako se lagano miče uz bok njegova brodića.

**11.**

Čim se pojavio mjesec, oko jedrenjaka je počela žuboriti voda. Naočigled se pretvarala u rijeku. Zajedno s vodom nahrupi i vjetar koji podigne jedrenjak i gotovo ga razbije o stijene. Iako je struja ponijela brodić, Iteo ipak zagospodari plovilom.

U početku nije ništa vidio jer mjesec još nije dovoljno osvijetlio prostor. Ni zvijezde nisu pomogle. Osjećao se kao slijepac. Desno i lijevo od brodića ipak razabere visoke hridi.

**12.**

Baš kad je prelijepa Wa bila u zagrljaju svog dragog, iznad sebe **primjeti** orla – svoju majku. **Htijela** je bilo kamo **pobječi** ili ma gdje se **sakrit**, ali nije **dospijela**. Ogromnim kandžama orao ih je **zgrabijo**. Neko je vrijeme s njima kružio **nebi** li smislio odgovarajuću kaznu. Napokon ih baci u beskrajne dubine i pretvori u otoke. Wa je ronila suze sve dok njezini jecaji **ni su** doprli do pingvina koji su tada još **letili**. „Mi **bi** mogli zajedničkim snagama primaknuti otoke”, dogovoriše se pingvini.

primijeti, htjela, pobjeći, sakriti, dospjela, zgrabio, ne bi, nisu, letjeli, bismo

**13.**

a) NETOČNO d) TOČNO

b) TOČNO e) TOČNO

c) NETOČNO f) NETOČNO

**LEKTIRA**

**1. Zaokruži točan odgovor.**

 U romanu se opisuje piščev (junakov) put u neku: a) stvarnu zemlju

 b) zanimljivu (fantastičnu) zemlju.

**ODGOVOR: b) zanimljivu (fantastičnu) zemlju** 1 bod

**2. Zaokruži točan odgovor.**

 Priča o Gulliveru ispričana je:

 a) u 1. osobi, tj. kao pripovijest glavnoga lika

 b) u 3. osobi, tj. kao pripovijest promatrača sa strane.

 **ODGOVOR: a) u 1. osobi, tj. kao pripovijest glavnog lika**

**Odgovor dokaži rečenicom iz romana.**

**ODGOVOR: „Moja blagost i dobro vladanje osvojiše toliko i cara i njegov dvor, i narod uopće, da sam se uzeo nadati kako ću za kratko vrijeme steći slobodu.“**

 Niste dobili bod ako niste prepisali rečenicu kao dokaz. 1 bod

**3. Zaokruži točan odgovor.**

 Kojom se pripovjednom tehnikom služi pisac govoreći o neobičnim doživljajima i

 događajima na putovanju?

 a) pripovijedanjem b) opisivanjem c) dijalogom

**ODGOVOR: a) pripovijedanje** 1 bod

**5. Zaokruži točan odgovor.**

 Gulliver je po zanimanju: a) kapetan b) kuhar c) ranarnik (liječnik).

**ODGOVOR: c) ranarnik (liječnik)** 1 bod

**6. Odgovori punom rečenicom.**

 Koje je godine Gulliver isplovio na svoje prvo putovanje, a koje se godine vratio s

 njega.

 (Odgovor potraži u 1. i 8. glavi 1. dijela romana.)

**ODGOVOR: Na putovanje je krenuo 1669. godine, a vratio se s njega 1702. godine**

 1 bod

**7. Zaokruži točan odgovor.**

 Čime su Lilliputanci napali Gullivera kad su ga pronašli?

 a) topovima b) toljagama c) strelicama

**ODGOVOR: c) strelicama** 1 bod

**8. Prepiši iz 2. glave 1. dijela romana dvije do tri rečenice koje sadrže carev**

 **opis.**

**ODGOVOR: Opis cara- „ Car je gotovo za širinu nokta veći nego itko na njegovu dvoru; to je samo dovoljno da ispuni gledaoce strahopoštovanjem. Obličje mu je snažno i muškaračko, s austrijskom usnom i kukastim nosom; lice mu je maslinove boje, držanje uspravno, tijelo i udovi skladnih razmjera, sve kretnje ljupke, a vladanje veličanstveno…“**

 1 bod

**9. Zaokruži točan odgovor.**

 Prijestolnica Lilliputanaca zove se:

 a) Mildendo b) Larbrulgud c) Margralgrod.

**ODGOVOR: a) Mildendo** 1 bod

**10. Zaokruži točan odgovor.**

 Po čemu se razlikuju dvije stranke u carevini Lilliput?

 a) po dugim i kratkim rukavima na košuljama

 b) po visokim i niskim petama na cipelama

 c) po boji odijela

**ODGOVOR: b) po visokim i niskim petama na cipelama**

 **Po tvojemu mišljenju,** zašto je pisac tako nazvao strankom?

**ODGVOR: S obzirom da car podržava niske pete puk se želi pokazati kao da je „iznad cara“ hodajući u visokim petama. Car želi da je sva služba i državna uprava u niskim petama, zato i sam car nosi najniže pete.**

 1 bod

**11. Zaokruži točan odgovor.**

 Rat između Lilliputanaca i carevine Blefuscon izbio je zbog spora oko razbijanja:

 a) kokosa b) lješnjaka c) jajeta.

**ODGOVOR: c) jajeta** 1 bod

**12. Odgovori punom rečenicom.**

 Opiši kako je Gulliver spriječio napad neprijateljskih blefuščanskih brodova na

 Lilliput.

**ODGOVOR: Otišao je do neprijateljske obale, svezao prazne brodove i dovukao ih sa sobom da liliputanske obale, gdje ga je dočekao liliputanski car.**

 1 bod

**13. U 6. glavi 1. dijela pisac govori o načinu života Lilliputanca. Odgovori na**

 **sljedeća pitanja.**

a) Lilliputanci pišu: a) s lijeve strane na desno

 b) poprijeko, iz jednog kuta papira u drugi kut

 c) odozdo prema gore.

**ODGOVOR: b) poprijeko, iz jednog kuta papira u drugi kut**

 b) Kako pokapaju mrtvace?

**ODGOVOR: pokapaju ih naopačke, jer vjeruju da je Zemlja ravna ploča i da kad dođe vrijeme da ponovno ožive, da će se Zemlja okrenuti naglavačke, tako da kad ustanu iz grobova već stoje na nogama.**

 c) Djecu odgajaju: a) roditelji b) bake i djedovi c) javna odgajališta.

**ODGOVOR: c) javna odgajališta** 3 boda

**14. Navedi tri Gulliverove osobine. Svaku osobinu dokaži rečenicom ili**

 **rečenicama iz teksta.**  Niste dobili bodove ako niste prepisali rečenice!

**ODGOVOR: Uljudnost: „Ovo je točan popis onoga što smo našli u Gorostasa, koji je pokazao veliku uljudnost prema nama…“**

 **Marljivost: „ Kad mi bijaše četrnaest , poslao me u Cambridge, u Emanuel College, gdje sam proboravio tri godine i marljivo se bavio naukama…“**

 **Blagost: „Moja blagost i dobro vladanje osvojiše toliko i cara i njegov dvor, i narod uopće, da sam se uzeo nadati kako ću za kratko vrijeme steći slobodu.“**

 3 boda

**15. Zamisli u kakvu je , neobičnu zemlju mogao otputovati Gulliver. Prepričaj**

 **dva događaja koja su se Gulliveru mogla dogoditi u toj neobičnoj zemlji.**

**ODGOVOR:**

**ZGODA 1.: Iskrcava se na otok zvan Hushiki, no ubrzo saznaje da ondje sve funkcionira obrnuto od svijeta koji je poznavao: ljudi spavaju danju, a rade noću, za ručak pripremaju vodu, a kasnije popiju čašu pečene purice itd. Domoroci mu ispričaju kako ~~je~~ otok opsjeda morsko čudovište Hapanema i da zato ljudi ondje sve rade obratno od onog kako bi trebalo, jer ono isto tako radi, pa su primorani i oni.**

**ZGODA 2.: S tog otoka može otići jedino ako nađe veliki rubin koji bi mogao otjerati čudovište, jer se Hapanema boji crvene boje, no kad nađe špilju u kojoj se nalazi rubin shvati da nema rubina ondje. Snužden ode ~~kod~~ seoskom poglavici gdje na njegovoj „kruni“ ugleda rubin, te otjera čudovište, pobjegne s otoka, a ljudi se vrate u normalan život.**

 1 bod

**Bodovna ljestvica**

0 – 6 = nedovoljan

7 – 9 = dovoljan

10 – 12 = dobar

13 – 15 = vrlo dobar

16 – 18 = odličan